Diari Oficial de la Generalitat Valenciana


Sumari del DOGV 9210, del 08-11-2021 (2021/11169)

Informació pública del projecte de llei de participació ciutadana i foment de l'associacionisme de la Comunitat Valenciana.
---------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11770


Data del document
:   04-11-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Informació pública del projecte de llei de participació ciutadana i foment de l'associacionisme de la Comunitat Valenciana. [2021/11153]  
Mitjançant la Resolució de 4 de novembre de 2021, la consellera de Participació, Transparència, Cooperació i Qualitat Democràtica ha acordat l'inici del procediment per a l'elaboració de l'avantprojecte de llei de participació ciutadana i foment de l'associacionisme amb la finalitat d'elaborar un marc normatiu regulador dels drets de participació de la ciutadania en tota la Comunitat Valenciana, incloent-hi les entitats locals -respectant la seua autonomia-, així com de les persones valencianes en l'exterior. La nova llei també ha d'aprofundir en el foment de l'associacionisme com a element vertebrador d'una societat més democràtica i participativa.  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu, en el seu apartat primer, la consulta pública prèvia a l'elaboració dels projectes normatius a fi de recaptar l'opinió dels ciutadans i de les organitzacions més representatives potencialment afectats per la futura norma. L'article 25.4 del Decret 105/2017, de 28 de juliol, del Consell, de desplegament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern, estableix que en tot cas se substanciaran els processos de participació ciutadana establits en el mencionat article 133. Per tot això, i amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia que la Conselleria de Participació, Transparència, Cooperació i Qualitat Democràtica donarà publicitat d'aquesta consulta en la seua pàgina web, en l'apartat «Normativa en tramitació/participació ciutadana».  
  
A més, s'obrirà un debat per a recaptar les aportacions ciutadanes a través del Portal de Participació de la Generalitat Valenciana (gvaparticipa.gva.es), accedint a l'apartat «Elaboració normativa», previ registre en aquesta plataforma.  
Finalment, d'acord amb el que s'estableix en l'article 47 de la Llei 2/2015, de 2 d'abril, es realitzarà un procés de participació ciutadana d'elaboració col·laborativa del text de l'avantprojecte de llei.  
La duració d'aquesta consulta serà a partir de l'endemà de la publicació del present anunci en el Diari Oficial de la Generalitat Valenciana i fins al dia 31 de gener de 2022.  
  
València, 4 de novembre de 2021.- La directora general de Participació Ciutadana: María Jesús Pérez Galant.